จ๊ะ อาร์สยาม ทำบุญวันเกิดเรียบง่าย แฟนหนุ่ม แจ๊ค อวยพรหวาน รักที่สุด
ภาพการเข้าวัดทำบุญปล่อยนกปล่อยปลา อาจจะคุ้นตาของแฟนเพลงอยู่แล้ว สำหรับนักร้องลูกทุ่งสาวเอนเตอร์เทนสายแซ่บตัวแม่ จ๊ะ อาร์สยาม เจ้าของเพลงแรงล่าสุด ไร้ยางอาย เพิ่งผ่านวันเกิดไปหยกๆ (6 พ.ค.) เป็นการทำบุญวันคล้ายวันเกิดครบรอบ 29 ปี แบบเรียบง่ายโดยถือโอกาสกลับบ้านที่ อ.แสวงหาจ.อ่างทอง เพื่อไปกราบขอพร คุณพ่อปราดิษฐ์-คุณแม่จำเนียร มหาดไทย พร้อมพากันไปทำบุญถวายสังฆทาน ที่วัดวังพระนอน ต.ดอนกำยาน อ.เมือง จ.สุพรรณบุรีงานนี้สาว จ๊ะ เผยว่า วันเกิดอายุครบ 29 ปีนี้ เป็นปีที่เรียบง่าย แต่ก็มีความสุขที่สุดค่ะ เพราะจ๊ะถือโอกาสกลับไปหาพ่อกับแม่ ไปกราบขอพรดีๆ พรที่ประเสริฐจากท่าน ชวนกันไปถวายสังฆทาน และถึงปีนี้จะไม่ได้เจอพี่น้องแฟนคลับ แต่ทุกคนก็น่ารักมาก ส่งเค้กวันเกิดมาให้เต็มโต๊ะเลย ก็ขอให้พรดีๆที่ส่งมาให้ย้อนกลับไปหาทุกๆคนเลยนะคะ และปีนี้จ๊ะตั้งใจเริ่มต้นสิ่งใหม่ๆที่ดีๆ นั่นคือ จ๊ะกำลังจะทำธุรกิจใหม่แบบจริงจัง ตั้งบริษัทเกี่ยวกับความสวยความงาม คาดว่าจะเปิดตัวในเดือนหน้า และตั้งใจที่จะทำให้เป็นธุรกิจที่ยั่งยืนและมั่นคง ถึงจะยังไม่รู้ว่าผลจะออกมาสมบูรณ์แบบขนาดไหน ยังไงก็ขอฝากแฟนๆติดตามเป็นกำลังใจให้จ๊ะด้วยนะคะส่วนทางด้าน แจ๊ค ธนพล แฟนหนุ่ม ได้โพสต์ข้อความอวยพรวันเกิดแฟนสาวผ่านโซเชียลฯ HBD นะคะ รักที่สุด สุขภาพแข็งแรงนะหนู ขอให้มีความสุข มากๆค่ะ ทำอะไรให้สำเร็จ ทุกอย่าง พี่จะอยู่ข้างหนูเสมอไม่ว่าจะสุขหรือทุกข์นะคะ รักที่สุดนะคะ หวานจัดขนาดนี้ไม่รักได้ไงล่ะจ๊ะ
ภาพการเข้าวัดทำบุญปล่อยนกปล่อยปลา อาจจะคุ้นตาของแฟนเพลงอยู่แล้ว สำหรับนักร้องลูกทุ่งสาวเอนเตอร์เทนสายแซ่บตัวแม่ จ๊ะ อาร์สยาม เจ้าของเพลงแรงล่าสุด ไร้ยางอาย 
จ๊ะ อาร์สยาม,ทำบุญวันเกิด,นงผณี มหาดไทย,อ่างทอง,แจ๊ค ธนพล,จ๊ะ แจ๊ค แฟน,ข่าววันนี้,นักร้อง